पुरबी इंडो-आर्यन भाषा
पुरबी इंडो-आर्यन भाषा सभ (), जिनहन के मागध भाषा भी कहल जाला, भारत के पुरबी हिस्सा, आसाम आ बांग्लादेश में बोलल जालीं। भारत में इनहन के इलाका उत्तर प्रदेश के पूर्वांचल, मय बिहार, झारखंड, बंगाल, त्रिपुरा, आसाम आ ओडिशा बाटे। एकरे अलावा ई हिमालय के तराई वाला इलाका में नेपालो में बोलल जालीं। इनहन में बंगाली सभसे बड़ बिस्तार वाली बाटे जे बांग्लादेश आ पच्छिम बंगाल के ऑफिशियलो भाषा हवे; आसाम के बराक घाटी आ त्रिपुरा में भी बंगाली ऑफिशियल भाषा हवे। असमिया आ ओडिया क्रम से आसाम आ ओडिशा राज्य के ऑफिशियल भाषा हईं। ई पुरबी भाषा सभ अबहट्ट से निकसल हईं जे खुद मागध अपभ्रंश से जनमल हवे; मागध अपभ्रंश खुद मागधी प्राकृत से जनमल हवे।

संदर्भ 

 
भारत के भाषा
नेपाल के भाषा
बांग्लादेश के भाषा